
ఇస్లామాబాద్ : పాకిస్థాన్ చెరలో ఉన్న భారతీయుడు కుల్భూషణ్ జాదవ్కు క్షమాభిక్ష లభించబోతోందా? కేంద్ర ప్రభుత్వం చేస్తున్న ప్రయత్నాలు సఫలమవుతాయా? పాకిస్థాన్ సైన్యం దీనిపై ఓ ప్రకటన చేసింది. జాదవ్ సమర్పించిన క్షమాభిక్ష పిటిషన్ తమకు చేరిందని, దీనిపై పరిశీలన తుది దశలో ఉందని సైన్యం అధికార ప్రతినిథి ప్రకటించారు.. ఆర్మీ చీఫ్ జనరల్ కమర్ బజ్వా త్వరలో దీనిపై నిర్ణయం తీసుకుంటారని తెలిపారు.భారత నావికా దళ మాజీ అధికారి కుల్భూషణ్ జాదవ్ (46)కు ఈ ఏడాది ఏప్రిల్లో పాకిస్థాన్ ఫీల్డ్ జనరల్ కోర్టు మార్షల్ మరణ శిక్ష విధించిన సంగతి తెలిసిందే. పాకిస్థాన్కు వ్యతిరేకంగా గూఢచర్యం, విద్రోహ చర్యలకు ఆయన పాల్పడినట్లు ఆరోపించింది. ఈ శిక్ష అమలు కాకుండా అంతర్జాతీయ న్యాయస్థానం ఆపగలిగింది. జాదవ్కు విధించిన మరణ శిక్షను అమలు చేయరాదని మే 18న 10 మంది సభ్యులతో కూడిన అంతర్జాతీయ న్యాయస్థానంలోని ధర్మాసనం తీర్పు చెప్పింది. జాదవ్ను కాపాడేందుకు భారత ప్రభుత్వం అనేక ప్రయత్నాలు చేస్తోంది.

islamabad : pakisthan cheralo unna bhaarateeyudu kulbhushan jaadavku kshamabhiksha labhinchabotonda? kendra prabhutvam chestunna prayatnaalu safalamavutaya? pakisthan sainyam deenipai oo prakatana chesindi. jadav samarpinchina kshamabhiksha pitition tamaku cherindani, deenipai pariseelana tudi dasalo undani sainyam adhikara pratinithi prakatinchaaru.. armi cheef janaral comer bajwa twaralo deenipai nirnayam teesukuntaarani telipaaru.bhaarata navika dala maji adhikari kulbhushan jadav (46)ku ee edaadi eprillo pakisthan feald janaral kortu marshal marana shiksha vidhinchina sangati telisinde. paakisthaanku vyatirekamgaa goodacharyam, vidroha charyalaku aayana paalpadinatlu aaropinchindi. ee shiksha amalu kakunda antarjaatiiya nyaayasthaanam aapagaligindi. jaadavku vidhinchina marana shikshanu amalu cheyaraadani mee 18na 10 mandi sabhyulatho kuudina antarjaatiiya nyaayasthaanamlooni dharmasana teerpu cheppindi. jaadavnu kaapaadenduku bhaarata prabhutvam aneka prayatnaalu chestondi.